wickkiey/tamil-wikipedia-chunked huggingface dataset:
# ராஷ்டிரிய தலித் உத்வேகத் தலம் மற்றும் பசுமை தோட்டம்

## அமைவிடம்

ராஷ்டிரிய தலித் உத்வேகத் தலம் மற்றும் பசுமை தோட்டம் நொய்டாவில் தத்ரி முதன்மைச் சாலையில் அமைந்துள்ளது. வாரத்தின் அனைத்து நாட்களிலும் இந்த பசுமைத்தோட்டம் பார்வையாளர்களுக்காகத் திறந்துவைக்கப்பட்டிருக்கும். காலை 11.00 மணி வரை மாலை 5.00 மணி வரை பார்வையாளர்கள் இதனைப் பார்வையிடலாம்.
# ராஷ்டிரிய தலித் உத்வேகத் தலம் மற்றும் பசுமை தோட்டம்

## கட்டுமானச் செலவினம்

இந்தத் தோட்டம் ரூ. 685 கோடி செலவில் கட்டப்பட்டது ஆகும். மாயாவதி அரசாங்கம் அனுமதிச்சீட்டு விற்பனை மூலமாக இச் செலவினை மீட்க எதிர்பார்த்திருந்தது.
# ராஷ்டிரிய தலித் உத்வேகத் தலம் மற்றும் பசுமை தோட்டம்

## சமூக சீர்திருத்தவாதிகளின் சிலைகள்

இந்த நினைவுச்சின்னத்தில் ராஷ்டிரிய தலித் ஸ்மாரக் ( *தேசிய தலித் நினைவு* ) என அழைக்கப்படும் ஒரு மினி-அருங்காட்சியகம் அமைந்துள்ளது. மேலும் யமுனா நதிக்கரையில் 82.5 ஏக்கர் பரப்பளவில் கட்டப்பட்ட பசுமைப் பகுதியின் விரிவாக்கம் இத்துடன் இணைந்துள்ளது.  
இந்த நினைவுச்சின்னம் சமூக சீர்திருத்தவாதிகளுக்கு அர்ப்பணிக்கப்பட்டுள்ள நினைவுச்சின்னமாக அமைந்துள்ளது. மேலும் சமூக மாற்றத்திற்கான போராட்டங்கள் மேற்கொண்டவர்களின் ஈடு இணையற்ற போராட்டங்களை கௌரவிப்பதற்காக இது கட்டப்பட்டுள்ளது. இந்த திட்டம் ஓக்லா சரணாலயத்திற்கு அருகில் அமைந்திருப்பதால் "சுற்றுச்சூழல் நட்பாக இருக்காது" என்பதன் அடிப்படையில் அக்டோபர் 2009 இல், இந்திய உச்சநீதிமன்றம் மாயாவதி அரசாங்கத்திற்கு இதன் கட்டுமானப் பணிகளை நிறுத்தும்படி உத்தரவிட்டது. டிசம்பர் 2010 இல், நீதிமன்றம் அந்த ஆணையைத் திரும்ப் பெற்றது.திட்டம் தொடர்ந்து இயங்க அனுமதி தரப்பட்டது.
# ராஷ்டிரிய தலித் உத்வேகத் தலம் மற்றும் பசுமை தோட்டம்

## சொந்த சிலை பிரச்னை

இந்த நினைவுச்சின்னத்தில் அவரது சொந்த சிலைகளும் இடம்பெற்றிருந்ததால், அரசியல் எதிரிகள் முதலமைச்சர் மாயாவதியை ஒரு "மெகாலோனியாக்" என்று குற்றம் சாட்டினர். மேலும் அவர் இந்திய தேசிய காங்கிரஸால் பெரிதும் விமர்சிக்கப்பட்டார். காங்கிரஸ் கட்சி உறுப்பினர்கள் பொதுமக்களின் வரிப்பணத்தைத் தவறாக வீணடிக்கின்றார்கள் என்று குற்றம் சாட்டினர். மாயாவதியின் பகுஜன் சமாஜ் கட்சியானது இந்தக் குற்றச்சாட்டுகளை நிராகரித்தது. தற்போதைய பகுஜன் சமாஜ் கட்சியின் தலைவருடைய சிலையை அடுத்து அவரது சிலைகள் கட்டப்படவேண்டும் என்று கன்ஷி ராமின் விருப்பம் தெரிவித்ததன் அடிப்படையில் அவரது சிலைகள் அமைக்கப்பட்டதாகக் கூறினார். காங்கிரஸ் கட்சியானது "தலித் எதிர்ப்பு" என்றும் மாயாவதி குற்றம் சாட்டினார்.
# ராஷ்டிரிய தலித் உத்வேகத் தலம் மற்றும் பசுமை தோட்டம்

## படத்தொகுப்பு

<>  
</>
# பூர்ணசந்திர தேஜஸ்வி

**பூர்ணசந்திர தேஜஸ்வி** **(Poornachandra Tejaswi)** எனப்படும், குப்பாலி புட்டப்பா பூர்ணசந்திர தேஜஸ்வி, (செப்டம்பர் 8, 1938 - ஏப்ரல் 5, 2007 ) ஒரு முக்கிய கன்னட எழுத்தாளர், புகைப்படக் கலைஞர், வெளியீட்டாளர், ஓவியர், இயற்கை ஆர்வலர் மற்றும் சுற்றுச்சூழல் ஆர்வலர் ஆவார். இவர் கன்னட இலக்கியத்தின் "நவ்யா" காலகட்டத்தில் பெரும் தாக்கத்தை ஏற்படுத்தினார். இவரது சிறுகதைத் தொகுப்பான *அபச்சூரினா போஸ்ட் ஆபிசு* மூலமாக, *பண்டாயா* எனப்படுகின்ற "எதிர்ப்பு இலக்கியத்தை" தோற்றுவித்தார். மேலும், இவர், 'ராஷ்டிரகவி குவெம்பு'வின் மகன் ஆவார்.  
தனது எழுத்து வாழ்க்கையின் ஆரம்ப கால கட்டங்களில், தேஜஸ்வி கவிதைகள் எழுதினார். ஆனால் பின்னர் சிறுகதைகள், புதினங்கள் மற்றும் கட்டுரைகளில் கவனம் செலுத்தினார். பூர்ணசந்திர தேஜஸ்வி ஒரு தனித்துவமான எழுத்து பாணியைக் கொண்டுள்ளார். இது கன்னட இலக்கியத்தில் ஒரு புதிய சகாப்தத்தை வெளிப்படுத்தியுள்ளது.
# பூர்ணசந்திர தேஜஸ்வி

## ஆரம்ப கால வாழ்க்கை

தேஜஸ்வி 1938 செப்டம்பர் 8 ஆம் தேதி கர்நாடகாவின் சிமோகா மாவட்டத்தில் குப்பலியில் பிறந்தார். இவர் "ராஷ்டிரகவி" குவெம்புவின் மகன் என்றாலும், அவர் தனது தந்தையின் நிழலில் இருந்து வெளியே வந்து சிறு வயதிலேயே தனது சொந்த பாணியை நிலைநிறுத்தினார். தீபாவளியை முன்னிட்டு பிரஜாவனி கன்னட செய்தித்தாள் நடத்திய போட்டியில் தேஜஸ்வி சிறந்த கதை விருதைப் பெற்றார். இவரது முதல் சிறுகதை "லிங்கா பண்டா" ஆகும்.  
இந்தியாவின் உயர்மட்ட கல்லூரிகளில் ஒன்றான, மைசூர் மகாராஜா கல்லூரியில் கல்வியை முடித்த பின்னர், இயற்கையிலும் விவசாயத்திலும் ஆர்வம் இருந்ததால், காபி தோட்டத்தை வாங்கிய பின்னர் சிக்மகளூர் மாவட்டத்தின் முதிகேர் வட்டத்திற்கு குடிபெயர்ந்தார். இலக்கியம் தவிர ஓவியம், புகைப்படம் எடுத்தல் மற்றும் தத்துவம் ஆகியவற்றில் தீவிரமாக ஈடுபட்டார்.  
இவர் இயற்கையை ஆர்வமாகக் கற்றுக்கொண்டவராக இருந்தார். இவருக்குப் பிடித்த பொழுது போக்கு மேற்குத் தொடர்ச்சி மலைகளின் காடுகளில் சுற்றித் திரிவது ஆகும். இவர், ஏப்ரல் 5, 2007 அன்று, பிற்பகல் 2 மணிக்கு, இதயத்தில் ஏற்பட்ட அடைப்பு காரணமாக, அவரது பண்ணை வீடான நிருத்தாராவில் இறந்தார். இது, கர்நாடக மாநிலத்தின் சிக்மகளூர் மாவட்டத்தில் உள்ள முடிகேரேவில் உள்ளது. இறக்கும்போது, அவருக்கு வயது 69 ஆகும். இவருக்கு 2 மகள்கள் சுஸ்மிதா மற்றும் எஷானியே ஆகியோர் உள்ளனர். இவர்கள் இருவரும் மென்பொருள் தொழில் வல்லுநர்களாக உள்ளனர். இவரது மனைவி ராஜேஸ்வரி முடிகேரின் நிருத்தாராவில் தங்கியுள்ளார்.
# பூர்ணசந்திர தேஜஸ்வி

## இலக்கிய படைப்புகள்

தேஜஸ்வி கவிதைகள், சிறுகதைகள், புதினங்கள், பயண இலக்கியம், நாடகங்கள் மற்றும் அறிவியல் புனைகதைகள் உட்பட கிட்டத்தட்ட எல்லா வகையான இலக்கியங்களிலும் எழுதியுள்ளார். இயற்கையும் இயற்கையோடு தொடர்புடைய சம்பவங்களும் இவரது பெரும்பாலான படைப்புகளில் முக்கிய பாத்திரங்களை அனுபவிக்கின்றன. கன்னடத்தில் மிகவும் பிரபலமான எழுத்தாளர்களில் ஒருவரான தேஜஸ்வியின் படைப்புகள் தொடர்ந்து பிரபலமாக உள்ளன. பல அச்சிட்டுகளில் சென்று பெரும்பாலும் வாசகர்களின் பட்டியலில் முதலிடம் வகிக்கின்றன. மேற்குத் தொடர்ச்சி மலையின் அடர்ந்த காடுகளில் பறக்கும் *பல்லியைக்* கண்டுபிடிக்கும் சாகசத்தில் ஆசிரியர் பங்கேற்கும் நிகழ்ச்சியை சித்தரிக்கும் விதமாக இவரது புதினமான *கார்வாலோ* உள்ளது.  
கன்னட இலக்கியத்தின் ஆழத்தை வளமாக்கும் தேஜஸ்வி பல ஆங்கில புத்தகங்களை கன்னடத்திற்கு மொழிபெயர்த்துள்ளார். அவரது பிரபலமான மொழிபெயர்ப்புகளில் கென்னத் ஆண்டர்சனின் வேட்டை பயணம் மற்றும் *ஹென்றி சார்ரியரின்* ''பாப்பிலோன்" ஆகியவை அடங்கும்.  
*தேஜஸ்வி* 1962 இல், 24 வயதாக இருந்தபோது தனது முதல் புதினமான *காடு மாத்து கரௌரியாவை* எழுதினார். இந்த புதினம், 2012 ஆம் ஆண்டின் இறுதியில் முதல் முறையாக அச்சிடப்படும் என்று எதிர்பார்க்கப்படுகிறது. அவர் ஆரம்பத்தில் இந்த படைப்புக்கு *நளினி* என்று பெயரிட திட்டமிட்டிருந்தார். ஆனால் பின்னர் அதன் தற்போதைய தலைப்புக்கு செல்ல முடிவு செய்தார். கர்நாடகாவின் காடுகள் நிறைந்த மலைநாடு பகுதியில் உள்ள அவரது மனைவி ராஜேஸ்வரியின் தாய்வழி வீட்டிற்குச் சென்றபின், தேஜஸ்வி இந்த புதினத்தை எழுதத் தூண்டப்பட்டார். இவரது மனைவி ராஜேஸ்வரியால் கையெழுத்துப் பிரதி தயாரிக்கப்பட்டது. இந்த புதினத்தில், வடக்கு கர்நாடகாவிலிருந்து குடியேறிய பிணைக்கப்பட்ட தொழிலாளி லிங்கா, தொலைதூரமாக இருக்கும் மலைநாடு கிராமத்திற்குச் சென்று தனது புதிய வாழ்க்கையையும் சூழலையும் சமாளிக்க எவ்வாறு போராடுகிறார் என்பதை தேஜஸ்வி விளக்கியுள்ளார்.
# ராஜீவ் மல்கோத்ரா

**ராஜீவ் மல்கோத்ரா** (**Rajiv Malhotra),** (பிறப்பு: செப்டம்பர் 15, 1950) ஒரு இந்திய-அமெரிக்க எழுத்தாளர் ஆவார். இவர், கணினி மற்றும் தொலைத் தொடர்புத் துறை சார்ந்த நிறுவனங்களில் பணியாற்றிய பிறகு, 1995 ஆம் ஆண்டில் முன்கூட்டியே, விருப்ப ஓய்வு பெற்றார். இண்டிக் ஆய்வுகளை மையமாகக் கொண்ட முடிவிலி அறக்கட்டளையை அமைத்தார். மேலும், கொலம்பியா பல்கலைக்கழகத்தின் திட்டமான, திபெத்திய பௌத்த தென்க்யூரை மொழிபெயர்க்க நிதியளித்தார்.  
முடிவிலி அறக்கட்டளையைத் தவிர, மல்கோத்ராவின் "இண்டிக்" கலாச்சாரங்கள், முக்கியமாக இந்து மதம் பற்றிய மேற்கத்திய சாரா பார்வையை ஊக்குவிக்கிறது. ஐரோப்பாவிலும் அமெரிக்காவிலும் தோன்றிய, "இந்திய கலாச்சாரம் மற்றும் சமூகத்தின் கல்வி ஆய்வு"க்கு எதிராக மல்கோத்ரா பெருமளவில் எழுதியுள்ளார். குறிப்பாக இந்து மதத்தைப் பற்றிய ஆய்வு மேற்கின் அறிஞர்கள் மற்றும் பல்கலைக்கழக ஆசிரியர்களால் நடத்தப்படுகிறது. இது, "இந்தியாவின் ஒற்றுமையையும் ஒருமைப்பாட்டையும் எதிர்க்கும் முன்னுதாரணங்களை ஊக்குவிப்பதன் மூலம்", அதன் பாரம்பரியத்தை இழிவுபடுத்துகிறது மற்றும் குறைமதிப்பிற்கு உட்படுத்துகிறது என்று தெரிவித்துள்ளார்.
# ராஜீவ் மல்கோத்ரா

## சுயசரிதை

தகவல் தொழில்நுட்பம் மற்றும் ஊடகத் தொழில்களில் ஒரு தொழில்முனைவோராக மாறுவதற்கு முன்பு மல்கோத்ரா, டெல்லி செயின்ட் ஸ்டீபன் கல்லூரியில் இயற்பியல் மற்றும் சைராகஸ் பல்கலைக்கழகத்தில் கணினி அறிவியல் பயின்றார்.  
1994 இல், தனது 44வது வயது துவக்கத்திலேயே அவர் பணியிலிருந்து ஓய்வு எடுத்துக்கொண்டு, 1995 இல், *பிரின்ஸ்டன், நியூ ஜெர்சியில்* ஒரு முடிவிலி அறக்கட்டளையை நிறுவினார். அந்த அறக்கட்டளையை இயக்குவதோடு மட்டுமல்லாமல், *டார்ட்மவுத்*, *மாசசூசெட்ஸ்* பல்கலைக்கழகத்தில் உள்ள இந்திய ஆய்வுகள் மையத்தின் ஆளுநர் குழுவின் தலைவராகவும், பல்வேறு அமைப்புகளுக்கு ஆலோசனை வழங்குகிறார். அமெரிக்க பத்திரிகையாளரின் தற்போதைய அரசியல் போக்குகளுக்கு பதிலளிக்கும் அமெரிக்க இந்தோலஜிஸ்ட் *யெவெட் ரோஸர்*, இந்து மதத்தைப் பற்றிய மல்ஹோத்ராவின் நிலைப்பாட்டை, "ஒரு இந்துத்துவா இந்து அல்லாதவர் " என்று விவரிக்கிறார்.  
மல்கோத்ரா *மாசசூசெட்ஸ் டார்ட்மவுத்* பல்கலைக்கழகத்தின் இந்திய ஆய்வுகளுக்கான மையத்தில் நடைபெற்ற சர்வதேச மாநாட்டில் பேச்சாளராக இருந்தார். மேலும் *கிளேர்மான்ட்* கல்லூரிகளில் இந்திய தத்துவம் மற்றும் கலாச்சாரத்திற்கான அறக்கட்டளையின் குழு உறுப்பினராக இருந்தார். இணைய விவாதக் குழுக்கள் மற்றும் *எஜின்கள்* குறித்தும் விரிவாக எழுதினார்.
# ராஜீவ் மல்கோத்ரா

## முடிவிலி அறக்கட்டளை

மல்கோத்ரா இந்த நிறுவனத்தை 1995 இல் நிறுவினார்; 2000 ஆம் ஆண்டில் கல்வி இண்டிக் மரபு மன்றம் (ஈசிஐடி) தொடர்ந்து வந்தது. இந்த அறக்கட்டளை, மல்கோத்ரா உட்பட, முழுநேர ஊழியர்கள் இல்லாமல் செயல்படுகிறது; இங்குள்ள ஊழியர்களுக்கு, பண்டைய இந்திய மதங்களை தவறாக சித்தரிப்பதை எதிர்த்துப் போராடுவது மர்றும் உலக நாகரிகத்திற்கு இந்தியாவின் பங்களிப்புகளை ஆவணப்படுத்துவது போன்றவை கூறப்பட்ட குறிக்கோள்களாக உள்ளது. ஆலோசனைக் குழுவின் உறுப்பினர்கள் எவரும் ஒரு கல்வியாளர் அல்ல. இதில் பணியாற்றும் பெரும்பாலானவர்கள் மென்பொருள் துறையைச் சேர்ந்தவர்களாக உள்ளனர்.  
இந்த அறக்கட்டளை ஆராய்ச்சி, கல்வி மற்றும் சமூகப் பணிகளுக்காக 400 க்கும் மேற்பட்ட மானியங்களை வழங்கியுள்ளதுடன், ஹார்வர்ட் பல்கலைக்கழகத்தில் இந்திய ஆய்வுகளில் வருகை தரும் பேராசிரியர் பதவி, ரட்ஜர்ஸ் பல்கலைக்கழகத்தில் யோகா மற்றும் இந்தி வகுப்புகள், ஆராய்ச்சி மற்றும் கற்பித்தல் உள்ளிட்ட திட்டங்களுக்கு ஆதரவாகவும், முக்கிய பல்கலைக்கழகங்களுக்கு சிறிய மானியங்களையும் வழங்கியுள்ளது.  
ஹவாய் பல்கலைக்கழகம், உலகளாவிய மறுமலர்ச்சி நிறுவனம் மற்றும் கொலம்பியா பல்கலைக்கழகத்தில் பௌத்த ஆய்வுகளுக்கான மையம் , கலிபோர்னியா பல்கலைக்கழகத்தில் மதம் மற்றும் அறிவியலுக்கான ஒரு திட்டம் , பென்சில்வேனியா பல்கலைக்கழகத்தில் இந்தியாவின் மேம்பட்ட ஆய்வு மையத்திற்கான நிதியுதவி, மற்றும் அரிசோனா பல்கலைக்கழகத்தின் நனவு ஆய்வு மையத்தில் விரிவுரைகள் போன்றவற்றிகாகவும் உதவியுள்ளது.  
இந்த அறக்கட்டளை *ஆசியா பற்றிய கல்வி* மற்றும் *இந்து ஆய்வுகளின் சர்வதேச இதழ்* போன்ற பத்திரிகைகளுக்கும், ஜேம்ஸ் மேடிசன் பல்கலைக்கழகத்தில் உலகளாவிய அகிம்சைக்கான மகாத்மா காந்தி மையத்தை நிறுவுவதற்கும் நிதி வழங்கியுள்ளது.  
அறக்கட்டளையின் சொந்த பொருட்கள் கல்வி மற்றும் பரோபகாரத்தின் அடிப்படையில் அதன் நோக்கங்களை விவரிக்கும் அதே வேளையில், இந்து மதம் மற்றும் தெற்காசியாவின் அறிஞர்கள் இதை பெரும்பாலும் "அகாதமியின் கண்காணிப்புக்கு" என்று உறுதியளித்த ஒரு அமைப்பாகவே பார்க்கிறார்கள். மற்றும், கொலம்பியா பல்கலைக்கழகத்தின் மூத்த அமெரிக்க இந்து மத அறிஞர் டாக்டர் ஜாக் ஹவ்லி, வட அமெரிக்காவில் இந்து மத ஆய்வுக்கு எதிரான அறக்கட்டளையின் சிறப்பியல்பு குற்றச்சாட்டுகளை மறுத்துள்ளார்.
# ராஜீவ் மல்கோத்ரா

## மரியாதைகள்

அக்டோபர் 2018 இல் புதுதில்லி, ஜவகர்லால் நேரு பல்கலைக்கழகத்தில் ஊடக ஆய்வுகள் மையத்தில் கௌரவ வருகை பேராசிரியராக ராஜீவ் மல்கோத்ரா நியமிக்கப்பட்டார் . அங்கு, நவம்பர் 6 ஆம் தேதி சமஸ்கிருத மொழியில் மொழிபெயர்க்க முடியாதவை என்ற தலைப்பில் சமஸ்கிருத பள்ளி மற்றும் இந்திய ஆய்வுகள் ஏற்பாடு செய்த தனது முதல் சொற்பொழிவை நிகழ்த்தினார்.
# கண்ணமங்கலம் பேருந்து நிலையம்

**கண்ணமங்கலம் பேருந்து நிலையம் (Kannamangalam Bus stand)** தமிழ்நாட்டின், திருவண்ணாமலை மாவட்டம், ஆரணி வட்டத்தில் உள்ள பேருந்து நிலையம் ஆகும். இது நகரின் மையப்பகுதியில் அமைந்துள்ளது. இந்தப் பேருந்து நிலையத்தைக் கண்ணமங்கலம் பேரூராட்சி தூய்மைப்படுத்தி வருகிறது.
# கண்ணமங்கலம் பேருந்து நிலையம்

## வசதிகள்

சென்னை, விழுப்புரம், செய்யாறு, சேத்துப்பட்டு, செஞ்சி, மேல்மலையனூர், வந்தவாசி, செங்கம், போளூர், திருப்பதி, கள்ளக்குறிச்சி, புதுச்சேரி, காஞ்சிபுரம், திண்டிவனம், சாத்தனுர் அணை, ஆற்காடு, ராணிப்பேட்டை, வாலாஜாபேட்டை, சித்தூர், மேல்மருவத்தூர், திருக்கோவிலூர் போன்ற நகரங்களுக்கும் மற்றும் பல நகரங்களுக்கும் பேருந்து வசதிகளை கொண்டுள்ளது. அருகில் உள்ள அனைத்து கிராமங்களுக்கும் நகர பேருந்து வசதிகளை கொண்டுள்ளது.
# காவல்கிணறு

**காவல்கிணறு** என்பது தமிழ்நாட்டின், திருநெல்வேலி மாவட்டத்தில் உள்ள ஒரு கிராம பஞ்சாயத்து ஆகும். இது&nbsp; நாகர்கோயிலிலிருந்து 24 கி.மீ (15 மைல்) தொலைவிலும், &nbsp; திருநெல்வேலியில் இருந்து 69 கி.மீ (43 மைல்கள்) தொலைவிலும், &nbsp; திருவனந்தபுரம் சர்வதேச விமான நிலையத்திலிருந்து 99 கி.மீ. தொலைவிலும் அமைந்துள்ளது. இதன் அருகிலுள்ள துறைமுகம், தூத்துக்குடி துறைமுகம் (வ. உ. சி. துறைமுகம் என்றும் அழைக்கப்படுகிறது) இந்தத் துறைமுகமானது காவல்கிணற்றில் இருந்து 111 கி.மீ தொலைவில் உள்ளது. இந்த நகரத்தின் வரலாற்றை பின்நோக்கி ஆராயும்போது 17 ஆம் நூற்றாண்டின் முற்பகுதியில் (கி.பி 1698 இல்) இந்த நகரமானது பாண்டிய வம்சத்தால் ஆட்சி செய்தைக் காணலாம். ஒரு காலத்தில் வேளாண்மை, கால்நடை வளர்ப்பு, கல் சுரங்கம், மலர் சாகுபடி, பனைசார் தொழில்கள் போன்றவற்றை முதன்மையாக நம்பி இருந்தது. என்றாலும் தற்போது புதிய தொழில்நுட்பங்கள் மற்றும் தொழில்களை ஏற்று உள்ளது. மேற்குத் தொடர்ச்சி மலையினால் காற்றில் ஏற்படும் திருப்பத்தின் விளைவாக இந்த பிராந்தியமானது ஆயிரக்கணக்கான காற்றாலைகள் கொண்டு இந்தியாவில் பெரிய அளவில் காற்றாலை மின் ஆற்றலை உற்பத்தி செய்யும் பகுதியாக இருக்கிறது. காவல்கிணறு அருகே உள்ள மகேந்திரகிரி மலையின் கீழ் சரிவுகளில், இந்திய விண்வெளி ஆராய்ச்சி அமைப்பின் (இஸ்ரோ) ஒரு பகுதியான இஸ்ரோ ப்ராபல்ஷன் காம்ப்ளெக்சின் சோதனை வசதிகள் உள்ளன.
# காவல்கிணறு

## வரலாறு

காவல்கிணறு ஆரம்பகால திராவிட நாகரிகத்தின் வேர்களைக் கொண்டுள்ளது மேலும் இதன் வரலாற்றை 17 ஆம் நூற்றாண்டின் முற்பகுதியில் (கி.பி 1698 இல்) காணலாம். இந்த பகுதியான் பெரும்பாலான பகுதிகளானது பாண்டிய வம்சத்தால் ஆளப்பட்டது; காவிரி ஆற்றின் தெற்கிலிருந்து கன்னியாகுமரி வரை அவர்களின் அரசு நிறுவப்பட்டது. சேரர், சோழர் மற்றும் பாண்டிய நாட்டு வீரர்களுக்கு தண்ணீரை வழங்கிய கிணற்றிலிருந்து இந்த ஊருக்கு இந்த பெயர் உருவானது, இந்த கிணறு இன்றும் இந்த நகரத்தில் பாதுகாக்கப்படுகிறது. காவல்கிணறுவில் வாழும் மக்களின் முதன்மையான சமையமாக கிறிஸ்தவ சமயம் உள்ளது. பிரித்தானியர் ஆட்சியின் போது கத்தோலிக்க சமயம் மெதுவாக (கி.பி 1698) ஆண்டுகாலத்தில் மெதுவாக பரவத் தொடங்கியது. பலர் கிறிஸ்தவத்தை தங்கள் சமயமாக ஏற்றுக்கொண்டனர். சுமார் (கி.பி 1749) காலக்கட்டத்தில் ஒரு சிறிய கத்தோலிக்க தேவாலயம் உள்ளூர் மக்களால் வாராந்திர நற்கருணை சேவைகளை வழங்குவதற்காக கட்டப்பட்டது. பின்னர் (கி.பி 1843) சேக்ரட் ஹார்ட் தேவாலயம் கட்டப்பட்டது, பின்னர் அது தூத்துக்குடி மறைமாவட்டத்தால் ஒரு தனி திருச்சபையாக அறிவிக்கப்பட்டது. இதைத் தொடர்ந்து 1897 இல் ஒரு தொடக்கப் பள்ளி துவக்கப்பட்டது; காவல்கிணறு பகுதியியில் உள்ள குழந்தைகள் கல்வி கற்பதற்கு இந்த பள்ளி உதவியது. நாட்கள் செல்லச் செல்ல, நவீன கல்வி மற்றும் தொழில்நுட்ப முன்னேற்றங்களினால் காவல்கிணறு மக்களின் வாழ்க்கை முறை மேம்பட்டுக்கொண்டே வந்தது, மக்கள் பல்வேறு தொழில்களைச் செய்யத் தொடங்கினர்.
# காவல்கிணறு

## இடம்பெயர்தல்

காவல்கிணறு வெப்பமண்டல பகுதியியில் அமைந்திருப்பதால், ஒவ்வொரு ஆண்டும் மிகக் குறைந்த மழைப்பொழிவைப் பெற்றது. 20 ஆம் நூற்றாண்டின் முற்பகுதி முதல், அந்தக் காலக்கட்டத்தின் பிற்பகுதி வரை, இந்த முழுப் பகுதியும் மோசமான வறட்சியால் பாதிக்கப்பட்டது. இதனால் வருடாந்திர விளைச்சல் கடுமையாக பாதிக்கப்பட்டது. இதனால் மக்களின் வாழ்கையானது கேள்விக்குறியானது. அவர்கள் தங்கள் அன்றாட தேவைகளை நிறைவு செய்ய போராடவேண்டிவந்தது; ஆனால் இந்த மிக மோசமான நிலையில், மனம் தளராமல் தங்கள் குழந்தைகளின் எதிர்காலத்துக்காக ஒரு நல்ல காலத்தை எதிர்நோக்கி இருந்தனர்.  
இதன் பிறகு இந்த மக்கள் உலகின் பல்வேறு பகுதிகளுக்கு பலப்பெயரத் தொடங்கினர். இவர்கள் இந்தியாவின் பல்வேறு பகுதிகளிலும் வெளிநாட்டிலும் தஞ்சம் புகுந்தனர். இவர்களில் பலர் சென்னை (அப்போது மெட்ராஸ் என்று அழைக்கப்பட்டது), மதுரை, கோயம்புத்தூர், மும்பை, தில்லி, கோவா, துபாய், குவைத், சவுதி அரேபியா, மலேசியா, சிங்கப்பூர் மற்றும் பிற இடங்களில் வேலை தேடிச் சென்றனர். இவர்கள் எங்கு சென்றாலும் புதிய இடங்களில் தங்களை நிலை நிறுத்திக் கொள்ள போராடினார்கள். மொழி வேறுபாடு, கலாச்சார வேறுபாடு, தங்குமிட பிரச்சினைகள் மற்றும் முக்கியமாக தொழில் பிரச்சினைகள் போன்ற பல்வேறு சிக்கல்களை அவர்கள் எதிர்கொண்டனர். பலர் சிறு தொழில்களைத் தொடங்கி ஆலைகள், சிறு நிறுவனங்கள், அச்சகம் ஆகியவற்றில் தொழிலாளர்களாக வேலை செய்தனர்; அவர்கள் மளிகை கடைகள், ஆயத்த ஆடையகங்கள், நிதிநிறுவன வங்கிகள், பள்ளிகளில் கற்பித்தல் போன்றவற்றில் பணியாற்றினர் மேலும் தங்களின் அன்றாட தேவைகளை பூர்த்தி செய்ய எளிதான திறன்களைக் கற்றுக்கொண்டு, தங்கள் வாழ்க்கையை வளப்படுத்திக்கொண்டனர்.  
இந்த மாபெரும் வாழ்கைப் போரட்டத்திற்கு நடுவில், அவர்கள் ஒவ்வொரு ஆண்டும் தேவாலய விருந்தின் போது சந்திப்பதை உறுதி செய்தனர். இந்த நேரத்தில், இவர்கள் தங்கள் நீர் தேவைக்காக மேல்நிலை நீர்தேக்கத் தொட்டிகளை நிர்மாணிப்பதன் மூலமும், சாகுபடிக்கு கிணறுகள் தோண்டுவதன் மூலமும் தங்கள் பூர்வீகத்தை மீண்டும் உருவாக்கத் தொடங்கினர். இதன்மூலம் விவசாய வளர்ச்சி எய்தப்பட்டது, விளைச்சல் அதிகரித்ததால் விவசாயிகள் மகிழ்ச்சி அடைந்தனர். அப்போதிருந்து மக்கள் உபரி விளைச்சலை அனுபவிக்கத்தொடங்கினர். பின்னர் இவர்கள் பொது நூலகங்கள், தேவாலயங்கள் மற்றும் போக்குவரத்துக்கு நல்ல சாலைகள் ஆகியவற்றை அமைத்தனர். இது காவல்கணறுவின் வர்த்தகத்தை எளிதாக்கியது. மறுபுறம், இப்பகுதி குழந்தைகள் அதிக அளவில் கல்வி கற்றனர். இதனால் நல்ல வேலைவாய்புகளை பெறுவதற்கான வாய்ப்பைப் பெற்றனர். காவல்கிணறு மெதுவாக செழிப்பின் ஏணியில் ஏறியது.  
வளர்ச்சியான் காரணியானது மக்களின் வாழ்க்கைமுறையில் பிரதிபலித்தது; அவர்கள் அழகிய வீடுகளையும் புல்வெளிகளையும் அமைக்கத் தொடங்கினர், மேலும் காவல்கிணறு ஒரு சொர்க்கமாகத் தோற்றமளிக்கத்தொடங்கியது. இன்று காவல்கிணறுவுக்கு மக்கள் திரும்பிச் செல்லும்போது, பொதுவாக பிரபலமான தமிழ் பாடலான சொர்கமே என்றாலும் அது நம்மூரு போல வருமா என்ற ஊருவிட்டு ஊருவந்து என்ற படத்தின் பாடல் அவர்களுக்கு நினைவுக்குவருகிறது. காவல்கிணறுவின் வளர்ச்சி அண்டை நகரங்கள் மற்றும் கிராமங்களில் உள்ள பலருக்கும் ஒரு பெரிய ஆச்சரியத்தை அளித்தது; காவல்கிணறுவின் திருப்புமுனையை கண்டு அவர்கள் திகைத்துப் போனர். மெதுவாக அவர்களும் காவல்கிணறுவின் படிகளைப் பின்தொடர்ந்தனர். காவல்கிறின் மற்ற முக்கியமான அண்டை அடையாளங்கள் இருவரும் வடக்கன்குளம் மற்றும் கூடங்குளம் ஆகும்.
# காவல்கிணறு

## காவல்கிணறு தேவாலயங்கள்

1. ஆர். சி தேவாலயம்
1. புனித அந்தோணியார் தேவாலயம்
1. அன்னை வேலாங்கண்ணி தேவாலயம்
1. ஐ. சி. ஏ (டபிள்யூ.எம்.எம்) பெந்தேகோஸ்தே தேவாலயம்
1. சி. எஸ். ஐ தேவாலயம்
# ஸ்ரீலதா பட்லிவாலா

**ஸ்ரீலதா பட்லிவாலா (Srilatha Batliwala),** ஒரு சமூக ஆர்வலர், பெண்கள் உரிமைகளை ஆதரிப்பவர், அறிஞர் மற்றும் பெண்கள் அதிகாரம் குறித்த பல புத்தகங்களை எழுதியவர் ஆவார். இந்தியாவின் கர்நாடகாவின் பெங்களூருவை (முன்னர் பெங்களூர் என்று அழைக்கப்பட்டது.) சேர்ந்தவர். 1970 களின் பிற்பகுதியிலிருந்து, "அடிமட்ட செயல்பாடு, வக்காலத்து, கற்பித்தல், ஆராய்ச்சி, பயிற்சி," மானியங்களைப் பெறுதல் மற்றும் அறிவார்ந்த இயல்புடைய படைப்புகளை இணைப்பதில் இவர் ஈடுபட்டுள்ளார்.  
1980 களின் நடுப்பகுதியில் பெண்களின் அதிகாரமளித்தல் வரையறுக்கப்பட்டது. இது பட்லிவாலாவின் கூற்றுப்படி, பெண்களின் "நலன்கள், மேம்பாடு, சமூக பங்களிப்பு மற்றும் வறுமை ஒழிப்பு" ஆகியவற்றைக் குறிக்கும் ஒரு சொல்லாகும்.  
பட்லிவாலாவின் கூற்றுப்படி, பெண்கள் தொடர்பான அதிகாரமளித்தல் சட்டங்கள் இந்தியாவில் எளிதில் நிறைவேற்றப்படுகின்றன. ஆனால் அதன் நடைமுறை மிகவும் மோசமானது. எகிப்தில் இதேபோன்ற சூழ்நிலையுடன் ஒப்பிடத்தக்கது. முந்தைய காலங்களுடன் ஒப்பிடும்போது, பெண்கள் இயக்கங்களை "ஒழுங்கமைப்பதற்கும் அணிதிரட்டுவதற்கும் எதிர்மறையான எதிர்வினை" அதிகரித்து வருவதாகவும் இவர் கருதுகிறார்.
# ஸ்ரீலதா பட்லிவாலா

## சுயசரிதை

பட்லிவாலா இந்தியாவின் பெங்களூருவில் பிறந்தார். அவர் மும்பையின் டாட்டா சமூக அறிவியல் கழகத்தில் பட்டம் பெற்றார்.
# ஸ்ரீலதா பட்லிவாலா

## சுயசரிதை

### பெண்ணிய இயக்கம்

1970 களின் பிற்பகுதியிலிருந்து 1990 களின் பிற்பகுதி வரை, இவர் இந்தியாவில் பெண்ணிய இயக்கத்தை ஊக்குவித்தார். பெண்களிடத்தில் தலைமைத்துவ குணங்களை வளர்த்துக் கொள்ளச் செய்தார். பாலின உணர்வுபூர்வமான பிரச்சினைகளை கண்காணித்து மதிப்பீடு செய்தார். மேலும் பெண்கள் ஆர்வலர்களின் ஒரு குழுவை உருவாக்கினார். நான்கு நிறுவனங்கள் மற்றும் இரண்டு அடிமட்ட பெண்ணிய பிரச்சாரங்களை நிறுவுவதில் அவர் முக்கியப் பங்கு வகித்தார்.
# ஸ்ரீலதா பட்லிவாலா

## சுயசரிதை

### மேற்கொண்ட பதவிகள்

1990 களின் நடுப்பகுதியில் இருந்து பெங்களூருக்கு வெளியே பல சர்வதேச நிறுவனங்களில் பணியாற்றியுள்ளார்; ஃபோர்டு அறக்கட்டளையுடன் நிரல் அதிகாரியாக (1997 - 2000), நியூயார்க் நகரத்துடன் ஒரு திட்ட அதிகாரியாக; "நாடுகடந்த சிவில் சமூகம், குறிப்பாக நாடுகடந்த அடிமட்ட இயக்கங்கள்" குறித்த இலாப நோக்கற்ற நிறுவனங்களுக்கான ஹவுசர் மையத்தில் சிவில் சமூக ஆராய்ச்சி உறுப்பினராக; ஹார்வர்ட் பல்கலைக்கழகத்தில் ; மற்றும் நியூயார்க் நகரத்தின் பெண்கள் சுற்றுச்சூழல் மற்றும் மேம்பாட்டு அமைப்பின் குழுவின் தலைவராக பணியாற்றியுள்ளார்.
# ஸ்ரீலதா பட்லிவாலா

## தற்போதைய நிலை

பட்லிவாலா பெங்களூருவின் தேசிய மேம்பட்ட ஆய்வுகளுக்கான ஒரு சக, மகளிர் கொள்கை ஆராய்ச்சி நிறுவனத்தில் வழக்கறிஞராக இருந்தார். . இவர் தற்போது, அறிவு கட்டிடம், கிரியாவின் (செயலில் அதிகாரமளிப்பதற்கான வளங்களை உருவாக்குதல்) மூத்த ஆலோசகர் மற்றும் ஐடி ஃபார் சேஞ்ச் என்ற தன்னார்வ தொண்டு நிறுவனத்தின் தலைவராக உள்ளார்.  
பட்லிவாலாவின் கூற்றுப்படி பெண்கள் அதிகாரம் பெறுவதற்கான குறிக்கோள்கள் "ஆணாதிக்க சித்தாந்தத்தை சவால் செய்வது, பாலின பாகுபாடு மற்றும் சமூக சமத்துவமின்மையை வலுப்படுத்தும் மற்றும் நிலைநிறுத்தும் கட்டமைப்புகளை மாற்றுவது, மேலும், பொருள் மற்றும் தகவல் வளங்கள் இரண்டையும் அணுகுவதற்கும் கட்டுப்படுத்துவதற்கும் பெண்களுக்கு உதவுவது" போன்றவை ஆகும்.
# ஸ்ரீலதா பட்லிவாலா

## குடும்பம்

பட்லிவாலா திருமணமானவர். இவர், பெங்களூருவில் இருந்துகொண்டு பணி செய்கிறார். இவருக்கு இரண்டு குழந்தைகள் மற்றும் நான்கு பேரக்குழந்தைகள் உள்ளனர்.
# ஸ்ரீலதா பட்லிவாலா

## வெளியீடுகள்

பட்லிவாலா பெண்கள் அதிகாரம் மற்றும் மேம்பாட்டு பிரச்சினைகள் குறித்த தனது வரவு குறித்து பல வெளியீடுகளைக் கொண்டுள்ளார் மற்றும் 20 க்கும் மேற்பட்ட மொழிகளில் வெளியிடப்பட்ட *தெற்காசியாவில் பெண்கள் அதிகாரம் - கருத்துகள் மற்றும் நடைமுறைகள்,* (1993) என்ற இவரது சிறந்த புத்தகம் ஒரு "கருத்தியல் கட்டமைப்பு மற்றும் கையேடு" ஆகும். இது பெண்களின் அதிகாரமளிப்பதற்கான பயிற்சி கையேடாக பரவலாகப் பயன்படுத்தப்படுகிறது. இவரது பிற முக்கியமான வெளியீடுகள்: *கர்நாடகாவில் கிராமப்புற பெண்களின் நிலை* (1998) பாலின சமன்பாடுகள் குறித்து; *நாடுகடந்த சிவில் சமூகம்:* லாயிட் டேவிட் பிரவுனுடன் *ஒரு அறிமுகம்* (2006); *உலகளாவிய நடிகர்களாக கிராஸ்ரூட்ஸ் இயக்கங்கள்* ; மற்றும் *சமூக மாற்றத்திற்கான பெண்ணிய தலைமை: கருத்து மேகத்தை அழித்தல்* (2011) போன்றவை ஆகும்.
# சித்தார்த் (நடிகர்)

**சித்தார்த் மேனன்** என்பவர் தமிழ்நாட்டு தொலைக்காட்சி நடிகர் மற்றும் நடனக் கலைஞர் ஆவார். இவர் 2010ஆம் ஆண்டு விஜய் தொலைக்காட்சியில் ஒளிபரப்பான 'அழகிய தமிழ் மகன்' என்ற போட்டி நிகழ்ச்சியில் பங்குபெற்று அதன் மூலம் சின்னத்திரைக்கு நடிகராக அறிமுகமானார். 'என் பெயர் மீனாட்சி' (2010-2011), ஆபீஸ் (2014-2015), றெக்கை கட்டி பறக்குது மனசு (2017-2019) போன்ற பல தொடர்களில் நடித்துள்ளார்.  
2018ஆம் ஆண்டு 1வது ஜீ தமிழ் குடும்பம் விருதுகள் நிகழ்ச்சியில் அணைத்து சுற்றிலும் சிறந்தவர் என்ற சிறப்பு விருதும் வென்றுள்ளார்.
# சித்தார்த் (நடிகர்)

## ஆரம்பகால வாழ்க்கை

சித்தார்த் மேனன் சென்னை தமிழ்நாட்டில் ஒரு மலையாளி குடும்பத்தில் மகனாகப் பிறந்தார். 2010ஆம் ஆண்டு விஜய் தொலைக்காட்சி நடத்திய ஆண்களுக்கான போட்டி நிகழ்ச்சியான **அழகிய தமிழ் மகன்** என்ற நிகழ்ச்சியில் போட்டியாளராக பங்குபெற்றார். இதன் வாயிலாக நடிப்புத்துறைக்கு அறிமுகமானார். இவரின் மனைவி பெயர் பிரியதர்ஷினி. இருவரும் ஒன்றாக இணைத்து 2018 இல் ஜீ தமிழ் தொலைக்காட்சியில் **திரு & திருமதி கில்லாடிஸ்** என்ற கணவன் மனைவி போட்டி விளையாட்டு நிகழ்ச்சியில் பங்குபெற்று வெற்றியும் அடைந்தார்கள் என்பது குறிப்பிடத்தக்கது.
# சித்தார்த் (நடிகர்)

## தொடர்கள்

**-
! ஆண்டு
! தொடர்
! கதாபாத்திரம்
! அலைவரிசை**  
| 2010 | அழகிய தமிழ் மகன் | போட்டியாளராக | விஜய் தொலைக்காட்சி |
| --- | --- | --- | --- |
| 2010-2011 | என் பெயர் மீனாட்சி | சக்தி |  |
| 2013-2016 | சரவணன் மீனாட்சி 2 | வைத்தீஸ்வரன் |  |
| 2014-2015 | கல்யாணம் முதல் காதல் வரை |  |  |
| ஆபீஸ் | கமல் |  |  |
| 2014 | ஜோடி நம்பர் 1 பகுதி 7 | போட்டியாளராக |  |
| 2016 | அச்சம் தவிர் |  |  |
| 2016-2017 | டான்ஸ் ஜோடி டான்ஸ் | ஜீ தமிழ் |  |
| 2017-2019 | றெக்கை கட்டி பறக்குது மனசு | தமிழ் |  |
| 2019-–ஒளிபரப்பில் | தேன்மொழி பி.ஏ | விஜய் தொலைக்காட்சி |  |
# கலவை வட்டம்

**கலவை வட்டம்** தமிழ்நாட்டின், இராணிப்பேட்டை மாவட்டத்தில் உள்ள 6 வட்டங்களில் ஒன்றாகும். இந்த வட்டத்தின் தலைமையகமாக கலவை நகரம் உள்ளது.  
ஆற்காடு வட்டத்தில் இருந்த மாம்பாக்கம், கலவை ஆகிய 2 குறு வட்டங்களும், 50 வருவாய் கிராமங்களும் உள்ளடக்கிய புதிய கலவை வருவாய் வட்டம் சனவரி 2020-இல் உருவாக்கப்பட்டுள்ளது.
# சோளிங்கர் வட்டம்

**சோளிங்கர் வட்டம்** தமிழ்நாட்டின், இராணிப்பேட்டை மாவட்டத்தில் உள்ள 6 வருவாய் வட்டங்களில் ஒன்றாகும். இராணிப்பேட்டை மாவட்டத்தின், அரக்கோணம், நெமிலி, வாலாஜா ஆகிய மூன்று தாலுகாக்களை சீரமைத்து, டிசம்பர் 2020-இல் சோளிங்கர் வட்டம் நிறுவப்பட்டது. இவ்வட்டத்தின் தலைமையிடம் சோளிங்ர் நகரம் ஆகும். இவ்வட்டத்தில் சோளிங்கர், வேலம், பாணாவரம் ஆகிய 3 குறுவட்டங்களும், 49 வருவாய் கிராமங்களும் உள்ளடக்கியது. இந்த வட்டத்தில் சோளிங்கர் ஊராட்சி ஒன்றியம் அமைந்துள்ளது.
# ஓக்மரக் காளான்

**ஓக்மரக் காளான்** *(shiitake)* (; *** இலென்டினுலா எடோடெசு (Lentinula edodes)***) கிழக்காசியாவைத் தாயகமாகக் கொண்ட ஓர் உண்ணத்தக்க காளான் ஆகும். இது பல ஆசிய நாடுகளில் பயிரிட்டு உண்ணப்படுகிறது. இது மரபு மருத்துவத்தில் ஒரு மூலிகையாகும்.
# ஓக்மரக் காளான்

## வகைபாடும் பெயரிடலும்

இந்தக் காளானை முதலில் அறிவியலாக * அகாரிகசு எடோடெசு (Agaricus edodes)* என 1877 இல் மைல்சு யோசப் பெர்க்கேலி விவரித்துள்ளார்.
# ஓக்மரக் காளான்

## வாழிடமும் பரவலும்

ஓக்மரக் காளான் இலையுதிர் மரங்களின் அழுகும் மரக்கட்டைகளில் வளர்கிறது. குறிப்பாக சீ, வாதுமை, ஓக், maple, பீச், sweetgum, poplar, hornbeam, செங்காலி, மல்பெரி, சின்குவாபின் ஆகிய மரங்களின் கட்டைகளில் வளர்கிறது. இது தென்கிழக்கு ஆசியாவின் வெதுவெதுப்பும் ஈரப்பதனும் அமைந்த காலநிலைப் பகுதிகளில் பரவியுள்ளது.  
}}  
=
# வில்ம்சு புற்றுநோய்

**வில்ம்சு புற்றுநோய்** (*Wiilms' tumor* அல்லது *nephroblastoma*) என்பது குறிப்பாக சிறுவர்களிடம் காணப்படும் சிறுநீர் சுரப்பிப் புற்றுநோயாகும். சிறுவர்களிடம் தோன்றும் புற்றுநோயில் இது 6% ஆக உள்ளது. வயது வந்தவர்களிடம் இது மிக அரிதாகவே தோன்றும். இப்புற்றுநோயை முதன்முதலாக விளக்கிய செருமனியரான மாக்சு வில்ம்சு (1867&ndash;1918) என்ற செருமனிய மருத்துவரின் பெயரால் இது வில்ம்சு புற்றுநோய் என அழைக்கப்படுகிறது.  
அமெரிக்காவில் ஆண்டுதோறும் சராசரியாக 640 பேர் இந்நோயினால் பாதிக்கப்படுகின்றனர். தொடர்புடைய மரபணு நோய்க்குறி இல்லாத குழந்தைகளில் பெரும்பாலும் இந்நோய் ஏற்படுகின்றது. இருப்பினும், வில்ம்சின் கட்டி உள்ள குழந்தைகள் பலர் மரபுவழி ஊனங்களைக் கொண்டுள்ளனர்.
ஆகியனவாகும்.  
மீயொலி, கணினி தளக் கதிர்படம், எம்.ஆர் ஐ.ஆய்வுகள் நோய்காண உதவும்.திசு பரிசோதனை மிகவும் அவசியம்
# வில்ம்சு புற்றுநோய்

## மருத்துவம்

பாதிப்புக்குள்ளான சுரப்பியும் அதன் அருகிலுள்ள ஊநீர் சுரப்பிகளும் அகற்றப்படுகின்றன. இதனைத் தொடந்து வேதி மருந்துகளும் கதிர் மருத்துவமும் கொடுக்கப்படுகின்றன. ஆரம்ப நிலையில் கண்டுகொள்வதும் தீவிர சிகிச்சையும் நல்ல பலனைக் கொடுக்கின்றன. தொடர்ந்து நோயாளி கவனிக்கப்பட வேண்டும். பொதுவாக நல்ல பலன் கிடைக்கிறது.
# தோல் கழலை நோய்

**தோல் கழலை நோய்** அல்லது **லம்பி தோல் நோய்** ( **எல்.எஸ்.டி** ) என்பது கால்நடைகளுக்கு ஏற்படும் ஒரு தொற்று நோயாகும், இது *போக்ஸ்விரிடே* குடும்பத்தைச் சேர்ந்த வைரசால் ஏற்படுகிறது, இது **நீத்லிங் வைரஸ்** என்றும் அழைக்கப்படுகிறது. இந்த நோய் காய்ச்சல், பெரிதாகிய மேலோட்டமான நிணநீர் சுரப்பி மற்றும் தோல் மற்றும் சளி சவ்வுகளில் (சுவாச மற்றும் இரைப்பைக் குழாய்கள் உட்பட) பல கட்டிகள் (விட்டம் 2–5 செ.மீ ) என்று வகைப்படுத்தப்படுகிறது. பாதிக்கப்பட்ட கால்நடைகளுக்கு கால்களில் வீக்கம் உண்டாகி அதனால் அவை நொண்டக்கூடும். பாதிக்கப்பட்ட விலங்குகளின் தோல் நிரந்தரமாக சேதம் அடைவதால், இந்த வைரசால் முக்கியமான பொருளாதார இழப்பு ஏற்படுகின்றது. இதனால் இறந்த கால்நடையின் தோலின் வணிக மதிப்பு குறைந்துபோகிறது. கூடுதலாக, இந்த நோய் தாக்கப்பட்ட மாடுகளானது பெரும்பாலும் நாள்பட்ட பலவீனம், பால் உற்பத்தி குறைதல், வளர்ச்சி குறைதல், சினை பிடிக்காமை, கருக்கலைதல் சில நேரங்களில் மரணம் போன்றவற்றுக்கு காரணமாகிறது. இந்நோயானது பெரும்பாலும் கொசு, ஈக்கள் மூலம் பரவக்கூடியது.
# தோல் கழலை நோய்

## கட்டுப்பாடு

முதலில் இந்நோய் பாதித்த மாடுகளை பிற மாடுகளிடமிருந்து தனிமைப் படுத்தி, உடனடியாக கால்நடை மருத்துவரிடம் ஆலோசனை பெறவேண்டும். இந்த வைரஸ் நோய்க்கு அடுத்து வரும் பாக்டீரியல் நோயால் மாடுகளின் இறப்பு அதிகரிக்க வாய்ப்புள்ளது. எனவே பாக்டீரியல் நோயை கட்டுப்படுத்த ஊசி மருந்துகளை மூன்று நாட்களுக்கு செலுத்த வேண்டும். கிருமிநாசினி கொண்ட களிம்பு மருந்துகளை கட்டிகள் மீது தடவ வேண்டும்.
# தோல் கழலை நோய்

## வரலாறு

லம்பி தோல் நோய் முதன்முதலில் 1929 ஆம் ஆண்டில் சாம்பியாவில் ஒரு கொள்ளைநோயாகக் காணப்பட்டது. ஆரம்பத்தில், இது விஷம் அல்லது பூச்சி கடித்தன் விளைவாக இருக்கலாம் என்று கருதப்பட்டது. போட்ஸ்வானா, ஜிம்பாப்வே, தென்னாப்பிரிக்கா குடியரசில் 1943 மற்றும் 1945 க்கு இடையில் கூடுதலாக காணப்பட்டன. 1949 ஆம் ஆண்டில் தென்னாப்பிரிக்காவில் சுமார் 8 மில்லியன் கால்நடைகள் பான்சூடிக் தொற்றுநோயால் பாதிக்கப்பட்டன, இதனால் பெரும் பொருளாதார இழப்பு ஏற்பட்டது. கென்யா, சூடான், தான்சானியா, சோமாலியா, கேமரூன் ஆகிய நாடுகளில் கால்நடைகளை பாதிக்கும் தோல் கழலை நோய் 1950 கள் மற்றும் 1980 களுக்கு இடையில் ஆப்பிரிக்கா முழுவதும் பரவியது. கடந்த தசாப்தத்தில், மத்திய கிழக்கு, ஐரோப்பிய மற்றும் மேற்கு ஆசிய பிராந்தியங்களில் தோல் கழலை நோய் பாதிப்புகள் கண்டறியப்பட்டன. இந்திலையில் 2019 ஆம் ஆண்டு இந்நோய் இந்தியாவின், கேரளத்தில் கண்டறிப்ப்பட்டது.
# பி. வி. சுப்பம்மா

பத்தினேனி வெங்கட்ட சுப்பம்மா என்றும் அழைக்கப்படும் **பி. வி. சுப்பம்மா** (B. V. Subbamma) (பிறப்பு: 1925 ஜூலை 1 - இறப்பு: 2009 ஜனவரி 12) இவர் ஒரு இந்திய இறையியலாளரும் மற்றும் அறிஞருமாவார். கிறிஸ்துவ ஆசிரமங்களை நிறுவியதில் புகழ்பெற்ற இவர், கிறிஸ்துவத்தை ஒரு கலாச்சார கண்ணோட்டத்தில் பகுப்பாய்வு செய்ததற்காக பரவலாக அங்கீகரிக்கப்பட்டார். இறையியல் பயிற்சியினைப் பெற்ற இந்தியாவின் முதல் பெண்களில் ஒருவரான இவர், 1999 ஆம் ஆண்டில் ஆந்திர எவாஞ்சலிகல் லூத்தரன் தேவாலயத்தால் நியமிக்கப்பட்ட தொடக்க பெண் போதகர்களில் ஒருவராவும் இருந்தார்.
# பி. வி. சுப்பம்மா

## சுயசரிதை

பதினேனி வெங்கட்ட சுப்பம்மா 1925 ஜூலை 1 ஆம் தேதி இந்தியாவின் ஆந்திராவின் குண்டூர் மாவட்டத்தில் உள்ள போடிபாலத்தில் ஒரு பாரம்பரிய இந்துக் குடும்பத்தில் பிறந்தார். போடிபாலத்தில் உள்ள ஒரு மிஷனரி பள்ளியில் படித்த பிறகு, பெத்தனடிபாடு அரசு உயர்நிலைப் பள்ளியிக்குச் சென்றார். தனது கல்வியின் போது, கிறிஸ்தவ மதத்திற்கு மாறுவதை இவர் எதிர்த்தார். ஏனென்றால் கிறிஸ்தவ விசுவாசம் என்பது பிற சாதியினருக்கு மட்டுமே என்று நம்பினார். "எல்லா கடவுள்களிலும் இயேசு மிகக் குறைவானவர்" என்று இவர் நம்பினார். இருப்பினும், இவரது உயர்நிலைப் பள்ளியின் பிராமண ஆசிரியரான இராஜகோபால் அய்யங்கார், விவிலியத்தை எதிர்த்து ஒரு நிலைப்பாட்டை எடுப்பதற்குப் பதிலாக அதைப் படிக்க ஊக்குவித்தார். விவிலியத்தைப் படித்து அதைப் புரிந்துகொண்டபின், 1942 ஆம் ஆண்டில், அவரது இந்து குடும்பத்தினரின் கடுமையான எதிர்ப்பையும் மீறி, அவர் கிறிஸ்தவ மதத்திற்கு மாறினார்.
# பி. வி. சுப்பம்மா

## படிப்பு

தனது ஆரம்பப் படிப்பைத் தொடர்ந்து, சுப்பம்மா ஆந்திர-கிறிஸ்தவக் கல்லூரியில் நுழைந்தார். 1947 இல் இளங்கலை பட்டம் பெற்றார். குண்டூரில் உள்ள புனித சூசையப்பர் கல்வியியல் கல்லூரியில் இளங்கலை கல்வியையும் பெற்றார். பின்னர் ஒரு கற்பித்தல் பள்ளியைத் தொடங்கினார். ஏறக்குறைய ஒரு பத்தாண்டு கால கற்பித்தலுக்குப் பிறகு, இவர் நியூ யார்க் மாநில பல்கலைக்கழகம் மூலம் முதுகலை திட்டத்தில் சேர்ந்தார். 1958 இல் கல்வியில் முதுகலை பட்டம் பெற்றார். அவர் இந்தியாவுக்குத் திரும்பி, இறையியல் பயிற்சியைத் தொடர முடிவு செய்வதற்கு முன்பு சார்லோட் எசுவென்சன் நினைவு விவிலியப் பயிற்சிப் பள்ளியின் முதல்வராக மற்றொரு பத்தாண்டு காலம் பணியாற்றினார். இந்தப் பள்ளியில் 27 ஆண்டுகள் சேவையுடன் தொடர்ந்து முதல்வராக பணியாற்றினார். செரம்பூர் கல்லூரி அமைப்பின் துணை நிறுவனமான ராஜமுந்திரியில் உள்ள ஆந்திர கிறிஸ்தவ இறையியல் கல்லூரியில் 1968 இல் இளங்கலை பட்டம் பெற்றார். அதே ஆண்டு சூன் மாதத்தில், பெண்களை கல்வியைப் பெறவும், செவிலியர்கள், சமூக ஆர்வலர்கள் மற்றும் தலைவர்களாகவும் மாற வேண்டும் என்ற குறிக்கோளுடன் ராஜமுந்திரியில் ஒரு கிறிஸ்தவ ஆசிரமத்தை நிறுவினார். 1969 ஆம் ஆண்டில், இவர் அமெரிக்காவுக்குத் திரும்பினார், 1970 இல் கலிபோர்னியாவின் பாசடீனாவில் உள்ள புல்லர் இறையியல் கல்லூரியில் முதுகலைப் பட்டம் பெற்றார். பின்னர், ஓகியோ எசுபிரிங்பீல்டில் உள்ள விட்டன்பெர்க் பல்கலைக்கழகத்தில் கம்மா இறையியல் பள்ளியில் முனைவர் பட்டம் படிக்கத் தொடங்கினார். இவர் அமெரிக்காவில் இருந்தபோது, பல இலூத்தரன் மாநாடுகளில் பேசினார்.
# பி. வி. சுப்பம்மா

## இறையியல்

தனது இறையியல் பயிற்சியினைப் பெற்ற பிறகு, சுப்பம்மா காலனித்துவம், கலாச்சாரம், கிறிஸ்தவம் மற்றும் பெண்களின் வாய்ப்பு குறித்து விரிவாக எழுதினார். இவரது பணி மற்றும் ஊழியத்திற்காக இவர் "மூன்றாம் உலக கிறிஸ்தவ தேவாலயத்தில் மிகவும் செல்வாக்கு மிக்க பெண் தலைவர்களில் ஒருவராக" அங்கீகரிக்கப்பட்டார். இந்து பெண்களுக்கு கிறிஸ்தவத்தை அறிமுகப்படுத்துவதில் இவர் கவனம் செலுத்தினார். ஒரு பூர்வீக அணுகுமுறை கலாச்சாரங்களின் புரிதலையும் ஒருங்கிணைப்பையும் கொண்டுவருவதாக நம்பினார். 1977-1984 வரை, ஜெனீவாவில் இலூத்தரன் உலக கூட்டமைப்பின் செயற்குழுவில் சுப்பம்மா பணியாற்றினார். 1997 இல் ஆங்காங்கில் நடைபெற்ற லூத்தரன் உலக கூட்டமைப்பின் 50 வது ஆண்டு மாநாட்டில் பயணிகளில் முன்னோடியாக கௌரவ விருந்தினராக இருந்தார். இவர் ஸ்ட்ராஸ்பேர்க்கில் உள்ள எக்குமெனிகல் ஆராய்ச்சி நிறுவனத்தின் அறங்காவலர் குழுவில் பணியாற்றினார். செராம்பூர் பல்கலைக்கழகத்தின் செனட்டில் உறுப்பினராக இருந்தார். பல்கலைக்கழக அவையில் ஒரு பதவியை வகித்த முதல் பெண்மணி இவராவார். 1994 ஆம் ஆண்டில், செராம்பூர் பல்கலைக்கழகம் இவருக்கு கௌரவ தெய்வீகத்தில் முனைவர் பட்டம் வழங்கியது.
# பி. வி. சுப்பம்மா

## தொண்டு

சுப்பம்மா 1985 இல் ஓய்வு பெற்றார். ஆனால் சென்னையின் ஒருங்கினைந்த எவாஞ்சலிகல் இலூத்தரன் தேவாலயங்களுடன் தொடர்ந்து தன்னார்வத் தொண்டு செய்து வந்தார். 1999 பிப்ரவரி 20, அன்று, ஆந்திர எவாஞ்சலிகல் இலூத்தரன் தேவாலயத்தில் 17 பெண்கள் நியமனம் செய்ய அனுமதித்தபோது, இவர் இறுதியாக ஊழியத்தில் நியமிக்கப்பட்டார். நியமிக்கப்பட்ட 32 ஆண்கள் மற்றும் 17 பெண்களில், சுப்பம்மா மிகப் பழமையானவர். இந்தியாவில் இறையியல் பயிற்சி பெற்ற முதல் பெண்களில் ஒருவராக ஒப்புக் கொள்ளப்பட்டார்.
# பி. வி. சுப்பம்மா

## இறப்பு

இவர் 2009 ஜனவரி 12, அன்று குண்டூரில் இறந்தார்.
# நாடாளுமன்ற அருங்காட்சியகம்

**நாடாளுமன்ற அருங்காட்சியகம் (Parliament museum)** இந்தியாவில் புதுதில்லியில் சன்சாத் பவனுக்கு அருகில் அமைந்துள்ள இந்திய நாடாளுமன்ற நூலக கட்டிடத்தில் உள்ள அருங்காட்சியகம் ஆகும். இந்த அருங்காட்சியகம் 29 திசம்பர் 1989ஆம் நாளன்று அப்போதைய மக்களவைத் தலைவரால் நாடாளுமன்ற மாளிகை இணைப்புக் கட்டடத்தில் திறந்து வைக்கப்பட்டது. பின்னர் தற்போதைய இடமான சன்சாடியா ஞானபீத்தின் சிறப்பு மண்டபத்தில் உள்ள, நாடாளுமன்ற நூலகக் கட்டடத்திற்கு மாற்றி அமைக்கப்பட்டது. இங்கு இந்த அருங்காட்சியகம் 7 மே 2002ஆம் நாளன்று இந்தியக் குடியரசுத் தலைவர் கே. ஆர். நாராயணன் அவர்களால் திறந்து வைக்கப்பட்டது. ஊடாடும் அருங்காட்சியகத்தை இந்தியக் குடியரசுத் தலைவர் ஆ. ப. ஜெ. அப்துல் கலாம் 15 ஆகத்து 2006ஆம் நாளன்று திறந்து வைத்தார்.  
இது ஒரு ஊடாடும் அருங்காட்சியகம் என்ற நிலையில் அமைந்த அருங்காட்சியகம் ஆகும். இது இந்தியாவின் சுதந்திரப் போராட்டத்தின் வரலாற்றினை நமக்கு எடுத்துக் கூறுகிறது. மக்களவை சபாநாயகருக்கு வெளிநாட்டு பிரதிநிதிகள் அன்பளிப்பாகத் தந்த அரிய பரிசுகள் இங்கு உள்ளன.
# நாடாளுமன்ற அருங்காட்சியகம்

## பார்வையாளர் நேரம்

அருங்காட்சியகம் செவ்வாய்க்கிழமை முதல் சனிக்கிழமை வரை காலை 11.00 மணி முதல் மாலை 5 மணி வரை திறந்திருக்கும். வாரத்தின் ஞாயிறு, திங்கட்கிழமைகளிலும், அமர்வுக்கு இடைப்பட்ட காலத்திலும் இந்த அருங்காட்சியகம் மூடப்பட்டிருக்கும். நாடாளுமன்றம் அமர்வில் இருக்கும் காலகட்டத்தில் திங்கட்கிழமைகளில் இந்த அருங்காட்சியகம் பார்வையாளர்களின் வசதிக்காகத் திறந்து வைக்கப்பட்டிருக்கும்.  
புது தில்லியில் உள்ள இந்த நாடாளுமன்ற அருங்காட்சியகம் ஜனநாயகப் பாரம்பரியம் கொண்டு அமைந்துள்ள 2,500 கால இந்திய ஜனநாயக வரலாற்றை கதை மூலமாக விளக்குகின்றது. ஒலி ஒளி காட்சி அமைப்புடன் வரலாறானது விளக்கப்படுகிறது. பெரிய திரைகளைக் கொண்டு அமைந்துள்ள, கணினி ஊடக அமைப்பானது அனைத்து நிகழ்வுகளையும் காட்சி அளவில் சிறப்பாக பார்வையாளர்களின் முன் வைக்கிறது.
# நாடாளுமன்ற அருங்காட்சியகம்

## வரலாறு

2004ஆம் ஆண்டில், மக்களவை சபாநாயகர் பதவியை ஏற்றுக்கொண்ட பிறகு, சோம்நாத் சட்டர்ஜி இந்தியாவில் ஜனநாயக பாரம்பரியம் குறித்த ஒரு அருங்காட்சியகத்தை அமைப்பதில் தனக்கு இருந்த மிகுந்த தனிப்பட்ட ஆர்வத்தை வெளிப்படுத்தினார். இந்த அருங்காட்சியகம் நவீன, உயர் தொழில்நுட்பம், சர்வதேச தரத்திற்கு இணையாக அமைய வேண்டும் என்று அவர் விரும்பினார். பாரிசின் சர்வதேச அருங்காட்சியக குழுவின் முன்னாள் தலைவரும், இந்தியாவின் தேசிய அறிவியல் அருங்காட்சியகங்களின் ஓய்வு பெற்ற இயக்குநருமான முனைவர் சரோஜ் கோ சு இதற்கான பொருத்தமான ஒரு முன்மொழிவை சமர்ப்பிக்கும்படி கேட்டுக் கொள்ளப்பட்டார். இறுதி முன்மொழிவு ஏற்றுக்கொள்ளப்பட்ட பின்னர், நாடாளுமன்ற அலுவலர்கள், தேர்ந்தெடுக்கப்பட்ட தலைவர்களின் வழிகாட்டுதலின் கீழ் கட்டுமானப் பணிகள் ஆரம்பித்தன. பணிகள் முடிந்து 14 ஆகத்து 2006ஆம் நாளன்று, இந்த அருங்காட்சியகம் திறந்து வைக்கப்பட்டது. பின்னர் அப்போது இந்தியக் குடியரசுத் தலைவராக இருந்த பேராசிரியர் ஆ.ப.ஜெ. அப்துல் கலாம் அவர்களால் அப்போதைய துணை ஜனாதிபதி பைரோன் சிங் ஷெகாவத், அப்போதைய பிரதமர் டாக்டர் மன்மோகன் சிங், மக்களவைத் தலைவர் சோம்நாத் சாட்டர்ஜி மற்றும் பல புகழ்பெற்ற விருந்தினர்கள் முன்னிலையில் திறந்து வைக்கப்பட்டது. செப்டம்பர் 5, 2006 ஆம் நாளன்று, அருங்காட்சியகம் பொது மக்களின் பார்வைக்காகத் திறந்துவிடப்பட்டது.
# பரல் கிளிஞ்சல் காளான்

கிளிஞ்சல் காளான்கள் பொதுவாக மிகவும் விரும்பி உண்ணப்படும் காட்டுவகைக் காளானாகும். என்றாலும் இவற்றை வைக்கோல் மீதும் பிற ஊடக மீதும் கூட பயிரிடலாம். இது பெஞ்சால்டிகைடு இனிப்பின் நறுமணம் செறிந்தது ( இது வாதுமைப் பான்மைகளையும் செறிவாகப் பெற்றுள்ளது).
# பரல் கிளிஞ்சல் காளான்

## பெயர்

பொதுப் பெயரும் இலத்தீனப் பெயரும் இக்காளானின் பழ உடல் வடிவத்தையே குறிக்கின்றன. இலத்தீனச் சொல்லான * பிளியோரத்தசு* (பக்கவாட்டு) மேல்கவிப்போடு ஒப்பிடும்போது தண்டின் பக்கவாட்டு வளர்ச்சியைச் சுட்டுகின்றன; இலத்தீனச் சொல்லான * ஆசுட்டிரீட்டசு* என்பதும் ஆங்கிலப் பொதுப் பெயரான கிளிஞ்சல் (oyster) அல்லது கடற்சிப்பி என்பதும் மேல்கவிப்பின் இருகவை வடிவத்தைச் சுட்டுகின்றன. பலர் இக்காளானின் மணம் இருகவைக் கடற்சிப்பியின்(oyster) மணத்தை ஒத்திருப்பதால் இப்பெயர் மிகவும் பொருத்தமானதே எனப் பராட்டுகின்றனர்.  
*கிளிஞ்சல் காளான் (oyster mushroom)* எனும் சொல் பிளியோரத்தசு வகையில் உள்ள பிற காளான்களுக்கும் பயன்படுகிறது. எனவே சிலவேளைகளில் *பி. ஆசுட்டிரீட்டசு* இனத்தை, அதன் பேரினம் சார்ந்த பிற தாவர இனங்களில் இருந்து வேறுபடுத்த, *மரக் கிளிஞ்சல் காளான் (tree oyster mushroom)* எனவோ. அல்லது *சாம்பல் கிளிஞ்சல் காளான் (grey oyster mushroom * எனவோ அழைக்கப்படுகிறது
# பரல் கிளிஞ்சல் காளான்

## விவரிப்பு

இந்தக் காளான் அகன்ற விசிறி வடிவம் அல்லது இருகவைச் சிப்பி வடிவத்தில் 5செமீ முதல் 25 செமீ அகல **கவிப்பு** அல்லது தொப்பியைக் கொண்டது; இயற்கையான வெண்ணிறத்தில் இருந்து அல்லது சாம்பல் நிறம் அல்லது அடர்பழுப்பு நிறம் வரையிலான வண்ண மாற்றங்களைக் கொண்டிருக்கும்; விளிம்பு இளநிலையில் உள்மடிந்திருக்கும்; மென்மையும் ஓரளவு மடல் அல்லது அலை வடிவமும் பெற்றிருக்கும். சதைப்பற்று செறிவாக வெண்ணிறத்தில் அமையும்; காம்பின் ஏற்பாட்டுக்கு ஏற்ப தடிப்பு மாறும். பைதன் விதைப்பை வெண்ணிறத்தில் இருந்து பனிக்குழைவு நிறம் வரை மாறும். காம்பிருந்தால் காம்பு நோக்கி இறங்கும்மப்போது காம்பு மையம் விலகி மரக்கட்டையுடன் பக்கவாட்டில் இணைந்திருக்கும். இக்காளானின் விதைத்தூள் வெண்னிறத்திலோ இலிலாக் சாம்பல் நிறத்திலோ கரும்பின்னணியில் நன்கு புலப்படும்.  
பொதுவாக, இந்தக் காளானில் கம்பு இருக்காது; இருந்தால் குட்டையாகவும் தடிப்பாகவும் அமையும்.  
*ஓம்பலோட்டசு நிடிஃபார்மிசு (Omphalotus nidiformis)* எனும் இதையொத்த காளான் ஆத்திரேலியா, யப்பான், வட அமெரிக்கா ஆகிய நாடுகளில் கணப்படுகின்றன, *ஓம்பலோட்டசு ஒலிவாசென்சு(Omphalotus olivascens)* எனும் மேற்கத்திய விளக்கேந்தி காளானும் *கிளிட்டோசைபே டீல்பாட்டா (Clitocybe dealbata)* எனும் தந்தப் புனற் காளானும் உருவத்தில் பரல் கிளிஞ்சல் களானைப் போலவே அமைகின்றன. Both * ஓம்பலோட்டசு ஒலிவாசென்சு *, * கிளிட்டோசைபே டீல்பாட்டா* ஆகிய இரண்டிலும் நச்சுத் தன்மை வாய்ந்த முசுக்காரைன் வேதிப்பொருள் உள்ளது.
# பரல் கிளிஞ்சல் காளான்

## பிற பயன்பாடுகள்

பரல் கிளிஞ்சல் காளான் பூஞ்சையிழைச் செங்கல், இருக்கை, தோல்பொருட்கள், செய்யப் பயன்படுகிறது.
# ரோமியோ அண்ட் ஜூலியட்

**ரோமியோ அண்ட் ஜூலியட்** இது ஒரு சிங்கப்பூர் நாட்டு தமிழ்மொழித் தொலைக்காட்சி தொடர் ஆகும். இந்த தொடர் 6 சனவரி 2020 முதல் தில்லானா என்ற தொடர் ஒளிபரப்பான நேரத்திற்கு பதிலாக திங்கள் முதல் வியாழன் வரை சிங்கப்பூர் நாட்டு நேரப்படி இரவு 9 மணிக்கு வசந்தம் தொலைக்காட்சியில் ஒளிபரப்பாகி மார்ச் 6, 2020 ஆம் ஆண்டு 37 அத்தியாயங்களுடன் நிறைவு பெற்றது.  
இந்த தொடரில் கதையின் நாயகனாக *தவனேஷன்* என்பவர் நடிக்க இவருக்கு ஜோடியாக மகாலட்சுமி மற்றும் மிலேனா ஆகியோர் நடிக்க வர்மன், மஞ்சரி, விக்னேஸ்வரி, ராஜேஸ்கண்ணன், வீரகவான் போன்றோர் துணைக் கதாபாத்திரத்தில் நடித்துள்ளார்கள்.
# ரோமியோ அண்ட் ஜூலியட்

## கதை சுருக்கம்

இந்த தொடரின் கதை இரு காதால் ஜோடிகள் சந்தோஷமாக காதலித்துக்கொண்டு இருக்கும் தருணத்தில் குடும்பத்தின் கட்டாயத்தால் காதலித்த பெண்ணை விட்டுவிட்டு வேறு ஒரு பெண்ணை காதலிக்கும் கதாநாயகன். அந்த தருணம் முதல் காதலி இவர்களுக்கு குறுக்கே வர ஒரு நாள் இரண்டு பெண்ணையும் பிரிய நெருடுகிறது. அங்கேயும் போகமுடியாமல் இங்கேயும் போகமுடியாமல் தவிக்கும் கதாநாயகன். நீயா நானா என போட்டி போடும் காதலிகள் இதற்க்கு நடுவில் காதலன். இதில் எந்த காதல் வெல்லும் என்பது தான் கதை.
# ரோமியோ அண்ட் ஜூலியட்

## நடிகர்கள்

- தவனேஷன்
- மகாலட்சுமி
- மிலேனா
- வர்மன்
- மஞ்சரி
- விக்னேஸ்வரி
- ராஜேஸ்கண்ணன்
- வீரகவான்
# ரோமியோ அண்ட் ஜூலியட்

## சர்வதேச ஒளிபரப்பு

- இந்த தொடர் 6 சனவரி 2020ஆம் ஆண்டு முதல் வசந்தம் தொலைக்காட்சி மூலம் சிங்கப்பூர் மற்றும் மலேசியா போன்ற நாடுகளில் பார்க்க முடியும்.
- டோஃக்லே என்ற இணைய மூலமாகவும் இந்த தொடரை பார்க்க முடியும்.
# ராமன் அறிவியல் மையம்

**ராமன் அறிவியல் மையம் (Raman Science Centre and Raman Planetarium Complex) அல்லது ராமன் அறிவியல் மையம் மற்றும் ராமன் கோளரங்க வளாகம்** இந்தியாவில் நாக்பூரில் உள்ள அறிவியல் மையம் ஆகும். இது மும்பையில் அமைந்துள்ள நேரு அறிவியல் மையத்துடன் இணைந்த ஒரு ஊடாடும் அறிவியல் மையமாகும் . அறிவியல் அணுகுமுறைகளை ஊக்குவிப்பதற்கும், அறிவியல் மற்றும் தொழில்நுட்பத்தின் வளர்ச்சியையும், தொழில் மற்றும் மனித நலனில் அவற்றின் பயன்பாடுகளையும் சித்தரிப்பதற்கும், அறிவியல் கண்காட்சிகளை நடத்துவதற்கும் இந்த மையம் உருவாக்கப்பட்டது. இந்த மையத்திற்கு நோபல் பரிசு பெற்ற பிரபல இந்திய இயற்பியலாளரான சந்திரசேகர வெங்கட ராமன் பெயர் சூட்டப்பட்டுள்ளது. ராமன் அறிவியல் மையம் 1992 மார்ச் 7 ஆம் நாளன்று திறந்து வைக்கப்பட்டது. மேலும் கோளரங்கம் 5 ஜனவரி 1997 ஆம் நாளன்று தொடங்கி வைக்கப்பட்டது. இந்த மையம் நாக்பூரின் மையத்தில் காந்தி சாகர் ஏரிக்கு எதிரே அமைந்துள்ளது. 1 ஏப்ரல் 2014 ஆம் நாளுக்கும் 31 மார்ச் 2015 ஆம் நாளுக்கும் இடைப்பட்ட காலகட்டத்தில் இந்த மையத்தினை 582,962 பார்வையாளர்கள் பார்வையிட்டுச் சென்றுள்ளதாக இந்த மையம் கூறுகிறது. இந்த மையம் இந்தியாவின் தேசிய அறிவியல் அருங்காட்சியக கவுன்சிலின் (என்.சி.எஸ்.எம்) ஒரு பகுதியாக செயல்பட்டு வருகிறது. இது உலகின் ஒரே நிர்வாக குடையின் கீழ் அறிவியல் மையங்கள் / அருங்காட்சியகங்களைக் கொண்ட மிகப்பெரிய வலையமைப்பில் உள்ளது. தேசிய அறிவியல் அருங்காட்சியகக் கவுன்சில் இந்த மையத்தை பிராந்திய மட்டம் என்ற நிலையில் மதிப்பிடுகிறது, மேலும் இதன் மொத்த தள பரப்பளவு 4333 சதுர மீட்டர் ஆகும்.
# ராமன் அறிவியல் மையம்

## செயல்பாடுகள்

அறிவியல் மற்றும் தொழில்நுட்ப அறிவை பொது மக்களிடையே பரப்புவதற்கு இந்த மையம் ஏராளமான திட்டங்களை மேற்கொண்டு வருகிறது. இந்த மையம் 14 பிப்ரவரி 2017 ஆம் நாள் முதல் புதுமை மையத்தைத் தொடங்கியுள்ளது. இது அறிவியலுக்காக அர்ப்பணிக்கப்பட்ட மாணவர்களுக்கு பல வாய்ப்புகளை வழங்குகிறது. உள்ளூர் தன்னார்வ தொண்டு நிறுவனமான ஹிர்வாயுடன் இந்த மையம் இணைந்து பள்ளி செல்கின்ற குழந்தைகளின் மத்தியில் சுற்றுச்சூழல் குறித்த விழிப்புணர்வை ஏற்படுத்தும் நோக்கில் *பச்சை விரல் விருது* என்ற விருதினை வழங்கி வருகிறது. ஆகஸ்ட் 2007 இல், தகவல் மற்றும் தகவல் தொடர்பு தொழில்நுட்ப தொகுப்புப் பிரிவு திறந்து வைக்கப்பட்டது அங்கு இஸ்ரோ தலைவர் மாதவன் நாயர் இந்தியா விண்வெளி வீரர்களை விண்வெளியில் 2015 ஆம் ஆண்டிற்குள் அனுப்புவதாக அறிவித்தார். இந்த மையத்தில் தற்போது 4 வெவ்வேறு ஊடாடும் காட்சியகங்கள், ஒரு கண்டுபிடிப்பு மையம், மற்றும் 133 இருக்கைகள் கொண்ட கோளரங்கம், வேடிக்கையான அறிவியல், வரலாற்று காலத்திற்கு முந்தைய விலங்கு பூங்கா உள்ளிட்டவை அமைந்துள்ளன. இந்த மையத்தில் அறிவியல் சொற்பொழிவுகள், அறிவியல் திரைப்பட நிகழ்ச்சிகள் மற்றும் முப்பரிமாண அறிவியல் காட்சிகள் நடத்தப்பட்டு வருகின்றன.. இந்த மையம் கிரக கண்காணிப்பு மற்றும் குடிமக்களுக்கான பிற வான நிகழ்வுகள் போன்ற நடவடிக்கைகளை மேற்கொண்டு செயல்படுத்தி வருகிறது.
# ராமன் அறிவியல் மையம்

## பொதுத் தகவல்

**அறிவியல் மையத்தின் அட்டவணை**  
- வாரத்தில் ஏழு நாட்களும்: காலை 9:30 மணி முதல் மாலை 6:00 மணி வரை  
**கட்டணங்கள்**
| அறிவியல் மையம் | INR 25 / - | INR 10 / - |  |
| --- | --- | --- | --- |
| கோளரங்கம் | INR 50 / - | INR 25 / - |  |
| ஒரு கோளத்தில் அறிவியல் | INR 25 / - |  |  |
| 3 டி தியேட்டர் | INR 20 / - | INR 10 / - | } |
# பி. டி. லலிதா நாயக்

**பி.டி.லலிதா நாயக்** **(B.T. Lalitha Naik),**(பிறப்பு 4 ஏப்ரல் 1945) ஓர் இந்திய அரசியல்வாதி, எழுத்தாளர் மற்றும் சமூக ஆர்வலர் ஆவார்.இவர், கர்நாடக அரசாங்கத்தில் கன்னடம், கலாச்சாரம் மற்றும் பெண்கள் மற்றும் குழந்தைகள் நலத்துறையின் முன்னாள் அமைச்சர் ஆவார். லலிதா நாயக் மேல்சபை உறுப்பினராகவும் (எம்.எல்.சி) (1986-1992) மற்றும் சட்டசபை உறுப்பினராகவும் (எம்.எல்.ஏ) (1994-1999) கர்நாடக அரசில் பணியாற்றியுள்ளார். 1991 ல் கர்நாடக சாகித்ய அகாதமி விருதை வென்றார். பந்தய இயக்கம் மற்றும் கோகக் கிளர்ச்சி போன்ற முக்கியமான இலக்கிய, சமூக மற்றும் மொழி-உரிமை இயக்கங்களுக்கு முன்னணி வகித்தவர் .
# பி. டி. லலிதா நாயக்

## தனிப்பட்ட வாழ்க்கை

லலிதா நாயக், ஏப்ரல் 4, 1945இல் ஒரு லம்பாடி குடும்பத்தில் பிறந்தார். இவரது பிறந்த ஊர், சிக்மகளூரில் உள்ள கடூரில் இருக்கும் ஒரு சிறிய கிராமமான தெங்கலி தண்டா (இப்போது வி. எல். நகரம் என அழைக்கப்படுகிறது) ஆகும். இவரது பெற்றோர் விவசாயிகளான (மறைந்த) பாலாஜி நாயக் மற்றும் கங்கா பாய் ஆவர்.  
1960களின் பிற்பகுதியில், லலிதா நாயக், சம்ப்லா நாயக் என்பவரை மணந்தார். 1996இல், தனது கணவர் இறக்கும் வரை அவருடன் இருந்தார். இவர்களுக்கு மூன்று மகன்கள் உள்ளனர்.  
லலிதா நாயக், பிரபல பரதநாட்டிய நடனக் கலைஞரான கே. வெங்கடலக்சம்மாவின் பேத்தி ஆவார்.
# பி. டி. லலிதா நாயக்

## எழுத்துப்பணி

அவரது திருமணத்திற்குப் பிறகு, நாயக், உள்ளூர் அனைத்திந்திய வானொலி நிலையத்திற்கான நடுத்தர வர்க்க வாழ்க்கையின் சோதனைகள் மற்றும் இன்னல்களைப் பற்றி வானொலி நாடகங்களை எழுதத் தொடங்கினார். வானொலி பிரபலத்தால் ஊக்கம் பெற்ற இவர், சுதா(வார இதழ்), பிரஜாவணி மற்றும் தரங்கா போன்ற முக்கிய கன்னட பத்திரிகைகளுக்கு கவிதைகள், சிறுகதைகள் மற்றும் கட்டுரைகளை எழுதத் தொடங்கினார். அவரது புதினமான *நீலே பேலே,* சுதா பத்திரிகை நடத்திய வருடாந்திர குறுங்கதை போட்டியில் ஒரு விருது வென்ற போது, அவர் எழுத்தாளராக அழைக்கப்பட்டார்.  
பி. இலங்கேசு, புதிதாக தொடங்கிய *இலங்கேசு பத்திரிகையில்" பங்களிப்பு செய்யுமாறு இவரை அழைத்தார். அதனால், லலிதா நாயக் பத்திரிகைக்காக தவறாமல் எழுதத் தொடங்கினார. விரைவில் அவரது உணர்திறன், சமூக அர்ப்பணிப்பு மற்றும் முற்போக்கான பார்வைகளுக்காக அங்கீகரிக்கப்பட்டார். ஒரு எழுத்தாளர் மற்றும் பத்திரிகையாளர் என்ற இவரது புகழ் இவரை அன்றைய முதலமைச்சர் ராமகிருஷ்ணா ஹெக்டே கர்நாடக சட்டமன்றக் குழுவின் (எம்.எல்.சி) உறுப்பினராக நியமிக்க வழிவகுத்தது. சிறுகதைத் தொகுப்பு *ஹப்பா மட்டு பாலி* ("திருவிழா மற்றும் தியாகம்"), *கதி* புதினம் ("விதி") மற்றும் கவிதைத் தொகுப்புகள், *ஐட் கூகு மேட் மேட்* ("அதே அழுகை மீண்டும் மீண்டும்") போன்ற மறக்கமுடியாத புத்தகங்களை நாயக் தொடர்ந்து எழுதினார். மற்றும் *பிதிரு மேலே காந்தியாலி* (" மூங்கில் திக்கத்தில்*) போன்ற பதினாறு புத்தகங்களை எழுதிய இவர், நாடகங்கள், குழந்தைகள் புனைகதைகள் மற்றும் கட்டுரைகளுக்கும் பெயர் பெற்றவர் ஆவார்.  
இவர் 1991 இல் கர்நாடக சாகித்ய அகாதமி விருதை வென்றார். அவரது *கதி* புதினம், ஆங்கிலத்தில் மொழிபெயர்க்கப்பட்டுள்ளது. மேலும் இவரது கதைகள் மற்றும் கவிதைகள் ஆங்கிலம், இந்தி, மராத்தி மற்றும் தெலுங்கு மொழிகளில் மொழிபெயர்க்கப்பட்டுள்ளன. இவரது படைப்புகள் கர்நாடகாவில் உள்ள பல பல்கலைக்கழகங்களில் பாடத்திட்டத்தின் ஒரு பகுதியாக உள்ளது.
- கர்நாடக சூடாமணி (2011).
- 2009-10 ஆம் ஆண்டில் குவெம்பு பல்கலைக்கழகத்தில் கெளரவ முனைவர்.
# அயர்லாந்து உச்சநீதிமன்றம்

**அயர்லாந்து உச்ச நீதிமன்றம்** அயர்லாந்து நாட்டு எல்லைக்குட்பட்ட பகுதிகளில் அதிகார வரம்பினைக் கொண்ட உச்ச நீதிமன்றமாகும். இது நாட்டின் தலைநகர் டப்ளின்வில் உள்ளது. . இவை நான்கு நீதிமன்றங்களில் அமைந்திருக்கிறது. இது மேல்முறையீட்டு நீதிமன்றம் மற்றும் உயர்நீதிமன்றத்துடன் இணைந்து, இறுதி மேல்முறையீடு மற்றும் பயிற்சிகள் கொண்ட நீதிமன்றமாகும், நாட்டின் அனைத்து பகுதிகளிலும் அதன் அதிகார எல்லை நீட்டிக்கப்பட்டுள்ளது
# அயர்லாந்து உச்சநீதிமன்றம்

## நீதிமன்றத்தின் அரசியலமைப்பு

1937 ஆம் ஆண்டு செப்டம்பர் 29 ஆம் தேதி அயர்லாந்தின் அரசியலமைப்பின் விதிமுறைகளின் படி நீதிமன்றம் முறையாக நிறுவப்பட்டது.
# அயர்லாந்து உச்சநீதிமன்றம்

## அமைப்பு

ஒவ்வொரு நீதிமன்றம் பத்து நீதிபதிகளைக் கொண்டது. இதில் ஒருவர் தலைமை நீதிபதியாக இருப்பார். ஒவ்வொரு உயர் நீதிமன்றத்தின் தலைவர்களும் உச்ச நீதிமன்றத்தின் தலைவராக தேர்ந்தெடுக்கப்பட்டார். ஒவ்வொரு உச்ச நீதிமன்றதிற்கும் வழக்குகளை விசாரிக்க பல்வேறு அறைகள் உள்ளன.  
உச்சநீதிமன்றத்தின் நீதிபதிகள் அயர்லாந்தின் ஜனாதிபதியால் அரசாங்கத்தின் (அமைச்சரவை) ஆலோசனையின் படி நியமிக்கப்படுகிறார்கள், அவர்கள் 1995 முதல், நீதித்துறை ஆலோசனைக் குழுவின் கட்டுப்படாத ஆலோசனையின் பேரில் செயல்படுகிறார்கள்.
# உருகுவே உச்சநீதிமன்றம்

**உருகுவே உச்ச நீதிமன்றம்** உருகுவே நாட்டு எல்லைக்குட்பட்ட பகுதிகளில் அதிகார வரம்பினைக் கொண்ட உச்ச நீதிமன்றமாகும்.இது நாட்டின் தலைநகர் மொண்டிவிடியோவில் உள்ளது. நாட்டின் அனைத்து பகுதிகளிலும் அதன் அதிகார எல்லை நீட்டிக்கப்பட்டுள்ளது.
.  
இது 1907 ஆம் ஆண்டில் நிறுவப்பட்டது. இது 1917 ஆம் ஆண்டு முதல் தேர்ந்தெடுக்கப்பட்ட கட்டிடக்கலைகளின் தலைசிறந்த படைப்பான பாலாசியோ பிரியாவில் அமைந்துள்ளது.
# உருகுவே உச்சநீதிமன்றம்

## நீதிமன்றத்தின் அரசியலமைப்பு

இந்த நீதிமன்றம் உருகுவே அரசியலமைப்பு சட்டத்தின் படி கட்டமைக்கப்பட்டது.
# உருகுவே உச்சநீதிமன்றம்

## அமைப்பு

ஒவ்வொரு நீதிமன்றமும் ஐந்து நீதிபதிகளைக் கொண்டது. இதில் ஒருவர் தலைமை நீதிபதியாக இருப்பார். ஒவ்வொரு உயர் நீதிமன்றத்தின் தலைவர்களும் உச்ச நீதிமன்றத்தின் தலைவராக தேர்ந்தெடுக்கப்பட்டார். ஒவ்வொரு உச்ச நீதிமன்றதிற்கும் வழக்குகளை விசாரிக்க பல்வேறு அறைகள் உள்ளன.
# டென்மார்க் உச்ச நீதிமன்றம்

**டென்மார்க் உச்ச நீதிமன்றம்** டென்மார்க் நாட்டு எல்லைக்குட்பட்ட பகுதிகளில் அதிகார வரம்பினைக் கொண்ட உச்ச நீதிமன்றமாகும். நாட்டின் அனைத்து பகுதிகளிலும் அதன் அதிகார எல்லை நீட்டிக்கப்பட்டுள்ளது.  
அரசர் கிறிஸ்டியன் IV இன் கிங்ஸ் கோர்ட்டுக்கு மாற்றாக 1661 பிப்ரவரி 14 ஆம் தேதி கிங் ஃபிரடெரிக் III ஆல் உச்ச நீதிமன்றம் நிறுவப்பட்டது. இது முதல் கோபன்ஹேகன் கோட்டையில் பின்னர் கிறிஸ்டியன்ஸ்போர்க் அரண்மனையை அடிப்படையாகக் கொண்டது, இது ஸ்லாட்ஷோல்மேனில் அதே இடத்தில் கட்டப்பட்டது, முதலில் 30 நீதிபதிகள் இருந்தனர்.  
தற்போது கோபனாவன் அமைந்துள்ளது.
# டென்மார்க் உச்ச நீதிமன்றம்

## நீதிமன்றத்தின் அரசியலமைப்பு

இந்த நீதிமன்றம் டென்மார்க் அரசியலமைப்பு சட்டத்தின் படி கட்டமைக்கப்பட்டது.சிவில் மற்றும் குற்றவியல் மேல்முறையீட்டு வழக்குகளுக்கு துணை நீதிமன்றங்களில் இருந்து வரும் வழக்குகள் உச்ச நீதிமன்றம் அடைகிறது. ஒரு முடிவை வழக்கமாக ஒன்றுக்கு மேற்பட்ட முறை மேல்முறையீடு செய்ய முடியாது என்பதால், கவுண்டி நீதிமன்ற வழக்குகள் உச்சநீதிமன்ற மட்டத்தை எட்டுவது அரிதாகவே உள்ளது,
# டென்மார்க் உச்ச நீதிமன்றம்

## நீதிபதி

நீதிமன்றம் பதினைந்து நீதிபதிகளைக் கொண்டது, இதில் ஒருவர் தலைமை நீதிபதியாக இருப்பார். ஒவ்வொரு வழக்கையும் ஐந்து நீதிபதிகள் கேட்கிறார்கள். உயர் நீதிமன்றத்தின் தலைவர்களும் உச்ச நீதிமன்றத்தின் தலைவராக தேர்ந்தெடுக்கப்பட்டார். ஒவ்வொரு உச்ச நீதிமன்றதிற்கும் வழக்குகளை விசாரிக்க பல்வேறு அறைகள் உள்ளன.